Diari Oficial de la Generalitat Valenciana


Sumari del DOGV 3379, del 24-11-1998 (1998/10739)

DECRET 185/1998, de 16 de novembre, del Govern Valencià, pel qual s’accepta la cessió gratuïta de la propietat de l’immoble de 22.453’17 m2 de superfície, situat al carrer d’Antonio Sacramento (escultor) i al carrer de Ricardo Muñoz Suay (cineasta), realitzada per l’Ajuntament de València per a la construcció de la Ciutat de la Justícia.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

Permalink ELI

**https://dogv.gva.es/va/eli/es-vc/d/1998/11/16/185/dof/vci/html**

### Dades del document

Número de DOGV
:   3379

Data del DOGV
:   24-11-1998

Secció del DOGV
:   III. CONVENIS I ACTES - G) ALTRES ASSUMPTES

Número del document
:   1998/10744


Data del document
:   16-11-1998

Organisme emissor
:   Conselleria d'Economia, Hisenda i Administració Pública

Tipus de document
:   Decret

DECRET 185/1998, de 16 de novembre, del Govern Valencià, pel qual s'accepta la cessió gratuïta de la propietat de l'immoble de 22.453'17 m2 de superfície, situat al carrer d'Antonio Sacramento (escultor) i al carrer de Ricardo Muñoz Suay (cineasta), realitzada per l'Ajuntament de València per a la construcció de la Ciutat de la Justícia. [1998/X10098]
  
Amb data 28 d'abril de 1997, fou subscrit entre la Generalitat Valenciana i l'Ajuntament de València un conveni de col·laboració destinat a concentrar al màxim les instal·lacions judicials de la ciutat de València mitjançant la construcció de la denominada Ciutat de la Justícia.
  
La clàusula primera del conveni esmentat estableix que l'Ajuntament de València haurà de procedir a la cessió gratuïta a la Generalitat Valenciana d'un immoble amb una superfície aproximada de 25.089 m², amb la finalitat que la Generalitat Valenciana hi construïsca les instal·lacions judicials projectades.
  
En compliment de la clàusula esmentada, l'Ajuntament de València en sessió plenària realitzada el dia 24 de juliol de 1998, acordà cedir a la Generalitat Valenciana, per a la construcció de la Ciutat de la Justícia, la parcel·la de terreny de 21.758'32 m², situada al carrer de l'escultor Antonio Sacramento - Autopista del Saler, i carrer del cineasta Ricardo Muñoz Suay.
  
La Sotssecretaria de Justícia va trametre a la Conselleria d'Economia, Hisenda i Administració Pública certificat de l'acord esmentat a l'efecte de la tramitació del corresponent expedient d'acceptació.
  
Com a conseqüència de la fixació d'alineacions derivades del planejament urbanístic municipal l'immoble objecte de cessió ha resultat tenir una superfície real de 22.453,17m² de superfície.
  
D'acord amb el que disposa l'article 22 de la Llei 3/1986, de 24 d'octubre, de Patrimoni de la Generalitat Valenciana, correspon al Govern Valencià l'acceptació de la cessió gratuïta indicada.
  
Per això, a proposta del conseller d'Economia, Hisenda i Administració Pública i amb la deliberació prèvia del Govern Valencià, en la reunió del dia 16 de novembre de 1998,
  
DECRETE
  
Article 1
  
S'accepta la cessió gratuïta efectuada per l'Ajuntament de València, de la propietat de la parcel·la de 21.758'32m², que segons mesurament recent té una superfície de 22.453'17m², situada al carrer d'Antonio Sacramento (escultor), que confronta: nord, carrer d'Antonio Sacramento (escultor); sud, carrer de Ricardo Muñoz Suay (cineasta); est, autopista del Saler; i oest, carrer de vianants sense denominació, continuació del carrer de Luis Arcas (pintor) (Districte 10) Quatre Carreres, Barri 6 la Punta.
  
Referències cadastrals: 7507/01/02/03/04/05/06/07/08/09
  
Aquesta finca es forma per agrupació de les següents:
  
5.040'42m² Procedeixen del Projecte de Reparcel·lació Voluntària Unitat d'Execució «H» del PERI 4 bis.
  
Inscrit en el Registre de la Propietat de València núm. 4, Tom 1659, Llibre 700, Secció 3ª de Russafa, Foli 131, Finca 59.748, inscripció 1ª.
  
 1.056'87m² Procedeixen del Projecte de Compensació de la Unitat d'Execució B-2 P.P. Montolivet.
  
Inscrit en el Registre de la Propietat de València núm. 4, Tom 1639, Llibre 680, Secció 3ª Russafa, Foli 60, Finca 59.192, inscripció 1.
  
 1.871'00m² Procedeixen del Projecte de Compensació de la Unitat d'Actuació «A» PERI del P.P. 4 Bis.
  
Inscrit en el Registre de la Propietat de València núm. 4, Tom 1.68, Llibre 509, Secció 3ª de Russafa, Foli 23, Finca 48775, inscripció 1ª.
  
 590'00m² Procedeixen del Projecte de Compensació de la Unitat d'Actuació «A» PERI del P.P. 4 Bis.
  
Inscrit en el Registre de la Propietat de València núm. 4, Tom 1.468, Llibre 509, Secció 3 de Russafa, Foli 25, Finca 38.837, inscripció 1ª.
  
 3.678'37m² Procedeixen del Projecte de Reparcel·lació del Polígon Únic del Pla Parcial de Montolivet.
  
Inscrit en el Registre de la Propietat de València núm. 4, Tom 1.468, Llibre 509, Secció 3 de Russafa, Foli 27, Finca 18.683, inscripció 1ª.
  
 5.831'28m² Procedeixen del Projecte de Reparcel·lació Forçosa de les Unitats d'Execució B1, CB1, CB2m CB3, I i J del PERI del P.P. 4 Bis.
  
Inscrit en el Registre de la Propietat de València núm. 4, Tom 1.743, Llibre 784, Secció 3 de Russafa, Foli 52, Finca 62.641, inscripció 1ª.
  
 11'78m² Procedeixen de la Cessió de Vials de la Unitat d'Actuació A7 del Polígon d'Actuació A, oferida per ALCHERS, SA.
  
 La parcel·la s'accepta al corrent de despeses i lliure de càrregues, gravàmens, ocupants i edificacions, en conseqüència l'administració cedent haurà de procedir a la demolició de l'edificació que apareix en el pla de parcel·la, amb desallotjament previ en el cas que hi haguera ocupants.
  
Article 2
  
La cessió gratuïta realitzada per l'Ajuntament de València, s'efectua amb la condició que la Generalitat Valenciana procedisca a la construcció de la Ciutat de la Justícia, de forma que l'immoble revertirà a l'ajuntament cedent amb totes les seues pertinences i accessions en el cas que es modifique la finalitat per a la qual s'efectua la cessió.
  
Article 3
  
El dret de la propietat derivat d'aquesta cessió s'haurà d'incorporar a l'Inventari General de Béns i Drets de la Generalitat Valenciana, i inscriure's al seu nom en el Registre de la Propietat.
  
DISPOSICIÓ FINAL
  
La Conselleria d'Economia, Hisenda i Administració Pública realitzarà els tràmits necessaris per a fer efectiu el que disposa aquest decret.
  
València, 16 de novembre de 1998
  
El president de la Generalitat Valenciana,
  
EDUARDO ZAPLANA HERNÁNDEZ-SORO
  
El conseller d'Economia, Hisenda i Administració Pública,


Còpia Permalink ELI